ddrg/super_eurlex huggingface dataset:
Uredba Komisije (ES) št. 2068/96

z dne 29. oktobra 1996

o spremembi uredb (ES) št. 1432/94 in (ES) št. 1486/95 o določitvi podrobnih pravil za uporabo nekaterih tarifnih kvot za prašičje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 3290/94 [2], in zlasti člena 22 Uredbe,

ker so bile za nekatere proizvode iz prašičjega mesa odobrene tarifne kvote v skladu z Uredbo Komisije (ES) št. 1432/94 z dne 22. junija 1994 o določitvi podrobnih pravil za uporabo uvoznega režima v sektorju prašičjega mesa, določenega z Uredbo Sveta (ES) št. 774/94 o uvedbi in določitvi upravljanja z nekaterimi tarifnimi kvotami za prašičje meso in nekatere druge kmetijske proizvode [3], kakor je bila spremenjena z Uredbo (ES) št. 1593/95 [4], in v skladu z Uredbo Komisije (ES) št. 1486/95 z dne 28. junija 1995 o uvedbi in določitvi upravljanja s tarifnimi kvotami v sektorju prašičjega mesa [5], kakor je bila spremenjena z Uredbo (ES) št. 1176/96 [6]; ker se mora za olajšanje trgovine med Evropsko skupnostjo in tretjimi državami omogočiti uvoz proizvodov iz prašičjega mesa brez obveznosti uvoza iz države porekla, ki pa mora biti iz statističnih razlogov kljub temu navedena v oddelku 8 uvoznega dovoljenja;

ker bi morala ta pravila veljati za uvozna dovoljenja, katerih obdobje veljavnosti še ni poteklo in ki še niso bila uporabljena ali so bila uporabljena le delno;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Člen 3(c) Uredbe (ES) št. 1432/94 se nadomesti z naslednjim:

"(c) V oddelku 8 v zahtevkih za dovoljenje in v dovoljenjih se navede država porekla."

Člen 2

Člen 4(c) Uredbe (ES) št. 1486/95 se nadomesti z naslednjim:

"(c) V oddelku 8 v zahtevkih za dovoljenje in v dovoljenjih se navede država porekla."

Člen 3

Ta uredba začne veljati z dnem objave v Uradnem listu Evropskih skupnosti.

Ta uredba se uporablja za dovoljenja, katerih obdobje veljavnosti še ni poteklo in ki še niso bila uporabljena ali so bila uporabljena le delno.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. oktobra 1996

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 156, 23.6.1994, str. 14.

[4] UL L 150, 1.7.1995, str. 94.

[5] UL L 145, 29.6.1995, str. 58.

[6] UL L 155, 28.6.1996, str. 26.

--------------------------------------------------
Uredba Sveta (ES) št. 2469/96

z dne 16. decembra 1996

o spremembi Priloge k Uredbi (EGS) št. 3911/92 o izvozu predmetov kulturne dediščine

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti pa člena 113 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker se v skladu z različnimi umetniškimi tradicijami znotraj Skupnosti akvareli, gvaši in pasteli različno štejejo bodisi za slike ali risbe; ker kategorija 4 iz Priloge k Uredbi št. 3911/92 [4] vključuje risbe, izključno ročne izdelave, na katerem koli nosilcu in v katerem koli materialu, kategorija 3 pa slike, izključno ročne izdelave, na katerem koli nosilcu in v katerem koli materialu; ker so finančni pragovi, ki veljajo za ti dve kategoriji, različni; ker bi na notranjem trgu to lahko vodilo do pomembnih razlik pri obravnavanju akvarelov, gvašev in pastelov glede na državo članico, v kateri se nahajajo; ker se je treba za namene uporabe te uredbe odločiti, v katero kategorijo spadajo, in s tem zagotoviti, da so uporabljeni finančni pragovi enaki po vsej Skupnosti;

ker izkušnje kažejo, da cene, ki jih dosegajo akvareli, gvaši in pasteli, težijo k temu, da so nekoliko višje od tistih, ki jih dosegajo risbe in precej nižje od tistih, ki jih dosegajo oljne ali tempera slike; ker je v skladu s tem primerno, da se akvareli, gvaši in pasteli uvrstijo v novo, posebno kategorijo s pragom v višini ECU 30000, kar bi zagotovilo, da bi za zelo pomembna dela lahko zahtevali izvozno dovoljenje, pri čemer pa organom, ki ta dovoljenja izdajajo, ne bi ustvarili nobenih nepotrebnih upravnih bremen,

SPREJEL TO UREDBO:

Člen 1

Priloga k Uredbi (EGS) št. 3911/92 (EGS) se spremeni kot sledi:

1. v naslovu A:

(a) točka 3 se nadomesti z naslednjim besedilom:

"3. Slike, razen tistih, ki so vključene v kategoriji 3A ali 4, ki so izključno ročne izdelave, na katerem koli nosilcu in v katerem koli materialu 1";

(b) vstavi se naslednja točka:

"3A. Akvareli, gvaši in pasteli, izključno ročne izdelave v katerem koli materialu in na katerem koli nosilcu 1";

(c) Točka 4 se nadomesti z naslednjim besedilom:

"4. Mozaiki v katerem koli materialu, izključno ročne izdelave, razen tistih, ki spadajo v kategoriji 1 ali 2, in risbe na katerem koli nosilcu, izključno ročne izdelave in v katerem koli materialu 1."

2. V naslovu B se vstavijo naslednje kategorije:

"30000

- 3A. (akvareli, gvaši in pasteli)".

Člen 2

Ta uredba začne veljati na tretji dan po dnevu objave v Uradnem listu Evropskih skupnosti.

Uporabljati se začne po preteku 6 mesecev od dneva objave.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 1996

Za Svet

Predsednik

D. Higgins

[1] UL C 6, 11.1.1996, str. 14.

[2] UL C 166, 10.6.1996, str. 39.

[3] UL C 97, 1.4.1996, str. 28.

[4] UL L 395, 31.12.1992, str. 1.

--------------------------------------------------
Uredba Komisije (ES) št. 904/96

z dne 21. maja 1996

o popravkih, drugič, Uredbe (ES) št. 1802/95 o spremembah uredb, ki so pred 1. februarjem 1995 določale nekatere cene in zneske na trgu z mlekom in mlečnimi proizvodi, katerih vrednost v ekujih je bila prilagojena zaradi odprave korekcijskega faktorja za kmetijska menjalna razmerja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], kakor je bila nazadnje spremenjena z Uredbo Komisije (ES) št. 2931/95 [2], in zlasti člena 5c(7) Uredbe,

ker je treba popraviti eno napako v Prilogi k Uredbi Komisije (ES) št. 1802/95 [3], kakor je bila nazadnje spremenjena z Uredbo (ES) št. 2700/95 [4];

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (ES) št. 1802/95 se za Uredbo (EGS) št. 1547/87 in pred Uredbo (EGS) št. 570/88 vstavi naslednja vrstica:

"(ECU) |

1 | 2 | 3 | 4 | 5 |

Uredba | Sklicevanje | Prejšnji znesek s switch over | Novi znesek brez switch over | Novi znesek, ki se uporablja od 1. septembra 1995 |

(EGS) št. 1589/87 | Člen 4(1) | 40 | 48,30 | 48" |

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. maja 1996

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 307, 20.12.1995, str. 10.

[3] UL L 174, 26.7.1995, str. 27.

[4] UL L 280, 23.11.1995, str. 24.

--------------------------------------------------
Uredba Sveta (ES) št. 818/96

z dne 29. aprila 1996

o spremembah Uredbe (EGS) št. 1907/90 o nekaterih standardih trženja za jajca

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/751 z dne 29. oktobra 1975 o skupni ureditvi trga za jajca in zlasti člena 2(2) Uredbe,

ob upoštevanju predloga Komisije,

ker Uredba (EGS) št. 1907/902 določa nekatere standarde trženja za jajca;

ker se Uredba (EGS) št. 1907/90 ne uporablja za neposredno prodajo proizvajalcev trgovcem na drobno v nekaterih regijah na Finskem v smislu posebnih pogojev trženja jajc v teh regijah; ker je treba seznam teh regij zdaj spremeniti z upoštevanjem izboljšanih pogojev trženja zaradi povečanja števila pakirnih centrov v manj oddaljenih območjih Finske; ker jih je treba zaradi lažjega prihodnjega skrajševanja tega seznama sprejeti v skladu s členom 17 Uredbe (EGS) št. 2771/75,

SPREJEL NASLEDNJO UREDBO:

Člen 1

Uredba (EGS) št. 1907/90 se spremeni:

1. V členu 2(3) se doda naslednji pododstavek:

"Seznam regij na Finskem, ki ga vsebuje Priloga II, se lahko skrajša v skladu s postopkom iz člena 17 Uredbe (EGS) št. 2771/75";

2. Priloga II nadomesti s Prilogo II iz Priloge k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 29. aprila 1996

Za Svet

Predsednik

W. Luchetti

PRILOGA

"PRILOGA II

Regije na Finskem iz člena 2(3)

Province:

- Lappi,

- Oulu,

- Pohjois-Karjala,

- Kuopio.

Otoki land."

1 UL L 282, 1.11.1975, str. 49. Uredba, kakor je bila nazadnje spremenjena z Uredbo (ES) št. 2916/95 (UL L 305, 19.12.1995, str. 49)

2 UL L 173, 6.7.1990, str. 5. Uredba, kakor je bila nazadnje spremenjena z Uredbo (ES) št. 3117/94 (UL L 330, 21.12.1994, str. 4)
Uredba Komisije (ES) št. 2304/96

z dne 29. novembra 1996

o spremembi Uredbe (EGS) št. 2273/93 o določitvi intervencijskih centrov za žita

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 923/96 [2], in zlasti člena 5 Uredbe,

ker so intervencijski centri navedeni v prilogi k Uredbi Komisije (EGS) št. 2273/93 [3], kakor je bila nazadnje spremenjena z Uredbo (ES) št. 2627/95 [4]; ker je Finska zahtevala spremembo te priloge; ker je potrebno ugoditi tej zahtevi;

ker se intervencije na Finskem začnejo 1. novembra;

ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Priloga k Uredbi (EGS) št. 2273/93 se pod "SUOMI" spremeni, kakor sledi:

- "Naantali" se nadomesti z "Turku",

- "Koria" postane "Koria-Kouvola".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. novembra 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. novembra 1996

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 126, 24.5.1996, str. 37.

[3] UL L 207, 18.8.1993, str. 1.

[4] UL L 269, 11.11.1995, str. 7.

--------------------------------------------------
Uredba Komisije (ES) št. 2400/96

z dne 17. decembra 1996

o vnosu nekaterih imen v "Register zaščitenih označb porekla in zaščitenih geografskih oznak", določen v Uredbi Sveta (EGS) 2081/92 o zaščiti geografskih oznak in označb porekla za kmetijske pridelke in živila

(Besedilo velja za EGP)

KOMISIJA EVROPSKIH SKUPNOSTI

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) 2081/92 z dne 14. julija 1992 o zaščiti geografskih oznak in označb porekla za kmetijske proizvode oziroma živila [1], in zlasti člena 6(3) in(4) Uredbe,

ker so skladno s členom 5 Uredbe (EGS) 2081/92 države članice poslale Komisiji vloge za registracijo nekaterih imen kot geografskih oznak ali označb porekla;

ker so vloge skladno s členom 6(1) iste uredbe izpolnjevale vse zahteve te uredbe, predvsem tako, da so vključevale vse zahtevane informacije, ki jih določa člen 4 Uredbe;

ker po objavi zadevnih imen v Uradnem listu Evropskih skupnosti Komisija ni prejela nobenega ugovora po členu 7 Uredbe [2];

ker se ta imena zato lahko vnesejo v "Register zaščitenih označb porekla in zaščitenih geografskih oznak" in se tako zaščitijo na celotnem ozemlju Skupnosti kot geografske oznake ali označbe porekla,

SPREJELA NASLEDNJO UREDBO:

Člen 1

Imena v priloženi Prilogi se vnesejo v "Register zaščitenih označb porekla in zaščitenih geografskih oznak" kot zaščitene geografske oznake (ZGO) ali zaščitene označbe porekla (ZOP), kakor je določeno v členu 6(3) Uredbe (EGS) 2081/92.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 1996

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL C 130, 3.5.1996, str. 7,9 in 10.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sveže meso in drobovina:

ŠPANIJA:

- Ternera Gallega (ZGO)

Mesni izdelki:

PORTUGALSKA:

- Presunto de Barrancos (ZOP)

Sadje, zelenjava in žito:

ŠPANIJA:

- Berenjena de Almagro (ZGO)

DANSKA:

- Lammefjordsgulerod (ZGO)

--------------------------------------------------
Uredba Sveta (ES) št. 1049/97

z dne 9. junija 1997

o spremembi Uredbe (ES) št. 3069/95 o vzpostavitvi programa Evropske skupnosti o opazovanju, ki se uporablja za ribiška plovila Skupnosti, ki ribarijo v območju upravljanja Severozahodne atlantske ribiške organizacije (NAFO)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Uredba (ES) št. 3069/95 [3] določila določbe za imenovanje in naloge opazovalcev, kakor tudi za obveznosti kapitanov ribiških plovil Skupnosti, ki opravljajo ali nameravajo opravljati ribolovne dejavnosti v območju upravljanja Severozahodne atlantske ribiške organizacije;

ker je Ribiška komisija NAFO sprejela priporočilo z dne 13. septembra 1996 o spremembi programa opazovanja;

ker je na podlagi člena XI Konvencije NAFO priporočilo postalo zavezujoče za Skupnost od 13. novembra 1996;

ker je zato treba spremeniti Uredbo (ES) št. 3069/95, da bi obvezali kapitane ribiških plovil Skupnosti in opazovalce, določene za program, da bodo upoštevali priporočilo,

SPREJEL NASLEDNJO UREDBO:

Člen 1

Priloga I k Uredbi (ES) št. 3069/95 se s tem spreminja z naslednjim:

1. Naslednje se doda k točki 2(e):

"zlasti opazovalci zberejo podatke o zavržkih in podmernih ribah, obdržanih na krovu, in sledi, kadar okoliščine dovoljujejo, naslednjemu programu vzorčenja:

(i) za vsako izvleko je treba zavesti ocene skupnega ulova po vrstah glede na maso in poleg tega ocene zavržka po vrstah glede na maso;

(ii) vsako 10. izvleko je treba detajlno vzorčiti po vrstah, kar bo omogočilo določitev mase izmerjenega vzorca in tudi natančne količine, ki sestavljajo del ulova za iztovarjanje in del zavrženega ulova;

(iii) kadarkoli se ribolovno mesto spremeni za več kot 5 navtičnih milj, se postopek, opisan pod (i) in (ii), začne znova."

2. Zadnji stavek točke 3 (i) se nadomesti z naslednjim: "Da bi ladijski kapitan opazovalcu olajšal opravljanje dolžnosti, mu dovoli dostop do ladijskih dokumentov (ladijski dnevnik, načrt zmogljivosti, ribolovni dnevnik ali natovorni načrt) in različnih delov plovila, vključno, kakor se zahteva, do obdržanega ulova na krovu in ulova, ki je namenjen za zavrženje."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 9. junija 1997

Za Svet

Predsednik

G. Zalm

[1] UL C 25, 25.1.1997, str. 12.

[2] UL C 167, 2.6.1997.

[3] UL L 329, 30.12.1995, str. 5.

--------------------------------------------------
Uredba Komisije (ES) št. 2633/98

z dne 8. decembra 1998

o spremembi Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za izvajanje ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za izvajanje ukrepov za izboljšanje proizvodnje in trženja medu [1], kakor je bila spremenjena z Uredbo (ES) št. 2070/98 [2] in zlasti člena 5 Uredbe,

ker Uredba Komisije (ES) št. 2300/97 [3], kakor je bila nazadnje spremenjena z Uredbo (ES) št. 1472/98 [4], predpisuje določbe za izvajanje ukrepov za izboljšanje proizvodnje in trženja medu;

ker je med izvajanjem nacionalnih programov treba zagotoviti skladnost ukrepov nacionalnih programov in drugih ukrepov različnih politik Skupnosti, zlasti Uredb o usklajevanju politik na področju raziskav v kmetijstvu in na področju predelave živil; ker se je treba izogibati predvsem vsakršnim previsokim odškodninam, ki bi bile posledica kombinacije pomoči in morebitnih drugih neskladnosti pri opredelitvi ukrepov;

ker so ukrepi, predvideni s to uredbo, v skladu z mnenjem Upravljalnega odbora za perutnino in jajca,

SPREJELA NASLEDNJO UREDBO:

Člen 1

Člen 4(3) Uredbe (ES) št. 2300/97 se nadomesti:

"3. Isti ukrep ne more biti hkrati predmet plačil po Uredbi (ES) št. 1221/97 in po kakšnem drugem programu pomoči Skupnosti, glede na Uredbe Sveta (ES) št. 950/97 [5], (ES) št. 951/97 [6] in (ES) 952/97 [7], kakor tudi po programih Skupnosti na področju raziskav, tehnološkega razvoja in predstavitev iz člena 2(3) te uredbe."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1998

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 265, 30.9.1998, str. 1.

[3] UL L 319, 21.11.1997, str. 4.

[4] UL L 194, 10.7.1998, str. 8.

[5] UL L 142, 2.6.1997, str. 1.

[6] UL L 142, 2.6.1997, str. 22.

[7] UL L 142, 2.6.1997, str. 30.

--------------------------------------------------
Uredba Komisije (ES) št. 2520/98

z dne 24. novembra 1998

o spremembah Uredbe (ES) št. 544/97 glede potrdil o poreklu za česen, uvožen iz Malezije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila spremenjena z Uredbo Komisije (ES) št. 2520/97 [2], in zlasti člena 31(2) Uredbe,

ker Uredba Komisije (EGS) št. 1859/93 z dne 12. julija 1993 o uporabi sistema uvoznih dovoljenj za česen, uvožen iz tretjih držav [3], kakor je bila spremenjena z Uredbo (ES) št. 1662/94 [4], pogojuje sprostitev vsega česna v prost promet v Skupnosti s predložitvijo uvoznih dovoljenj;

ker za poostritev kontrol in preprečitev nevarnosti preusmeritve trgovinskih tokov zaradi netočne dokumentacije, Uredba Komisije (ES) št. 544/97 [5] pogojuje uvoz česna s poreklom iz nekaterih tretjih držav s predložitvijo potrdila o poreklu, ki ga izdajo pristojni nacionalni organi v skladu s členi 56 do 62 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [6], kakor je bila nazadnje spremenjena z Uredbo (ES) št. 1677/98 [7], in zahteva, da se uvoženi česen s poreklom iz teh tretjih držav prepelje neposredno v Skupnost;

ker so malezijske oblasti potrdile, da se v Maleziji česen ne prideluje; ker so bili kljub temu na podlagi Uredbe (ES) št. 1859/93 predloženi zahtevki za uvozna dovoljenja, ki se nanašajo na česen s poreklom iz Malezije; ker število takih zahtevkov narašča; ker je treba za Malezijo takoj začeti uporabljati Uredbo (ES) št. 544/97, da se prepreči kakršna koli goljufija;

ker obstaja očitna nevarnost goljufij, ob upoštevanju dejstva, da se v Maleziji česen ne prideluje; ker je se člen 4 Uredbe (ES) št. 544/97 zato, v tem primeru, ne bi smel uporabljati;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Malezija se doda na seznam tretjih držav iz Priloge k Uredbi (ES) št. 544/97.

Člen 2

Člen 4 Uredbe (ES) št. 544/97 se ne uporablja za pridelke, ki so prijavljeni kot pridelki s poreklom iz Malezije in se dobavljajo v Skupnost.

Člen 3

Ta uredba začne veljati z dnem objave v Uradnem listu Evropskih skupnosti.

Ne glede na drugi odstavek člena 5 Uredbe (ES) št. 544/97 se uporablja od začetka njene veljavnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. novembra 1998

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 346, 17.12.1997, str. 41.

[3] UL L 170, 13.7.1993, str. 10.

[4] UL L 176, 9.7.1994, str. 1.

[5] UL L 84, 26.3.1997, str. 8.

[6] UL L 253, 11.10.1993, str. 1.

[7] UL L 212, 30.7.1998, str. 18.

--------------------------------------------------
Uredba Komisije (ES) št. 496/98

z dne 27. februarja 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], kot je bila nazadnje spremenjena z Uredbo Komisije (ES) št. 2509/97 [2], in zlasti člena 9 Uredbe,

ker je za zagotovitev enotne uporabe kombinirane nomenklature, priložene k navedeni uredbi, potrebno sprejeti ukrepe o uvrstitvi blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katerokoli drugo nomenklaturo, ki v celoti ali delno temelji na njej ali ji dodaja nove pododdelke in ki je bila uvedena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo;

ker se mora na podlagi navedenih splošnih pravil blago, opisano v stolpcu 1 preglednice, ki je priložena k tej uredbi, uvrstiti v ustrezne tarifne oznake KN, navedene v stolpcu 2, in sicer iz razlogov, navedenih v stolpcu 3;

ker je primerno, da se lahko imetnik blaga v skladu z določbami iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti [3], kot je bila nazadnje spremenjena z Uredbo (ES) št. 82/97 [4], še tri mesece sklicuje na zavezujoče tarifne informacije, ki jih izdajajo carinski organi držav članic glede uvrstitve blaga v kombinirano nomenklaturo in ki niso v skladu s pravicami, vzpostavljenimi s to uredbo;

ker so ukrepi, ki jih predvideva ta uredba, v skladu z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, se uvrsti v kombinirano nomenklaturo v ustrezne tarifne oznake KN, navedene v stolpcu 2 omenjene preglednice.

Člen 2

V skladu z določbami člena 12(6) Uredbe (EGS) št. 2913/92 se lahko še tri mesece sklicuje na zavezujoče tarifne informacije, ki jih izdajajo carinski organi držav članic, ki niso v skladu s pravicami, vzpostavljenimi s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 302, 19.10.1992, str. 1.

[4] UL L 17, 21.1.1997, str. 1.

--------------------------------------------------

PRILOGA

Opis | Uvrstitev v tarifno oznako KN | Utemeljitev |

(1) | (2) | (3) |

Brommetan, ki mu je bila dodana majhna količina klorpikrina (2 mas. %), ki ni pakiran za prodajo na drobno. | 29033033 | Uvrstitev v skladu s splošnima praviloma 1 in 6 za razlaganje kombinirane nomenklature, opomba 1(g) k Poglavju 29 in besedilo tarifnih oznak KN 2903, 290330 in 29033033 Glej tudi pojasnjevalne opombe HS, Poglavje 29, Splošni del (A), odstavek 6. |

--------------------------------------------------